En toe raak hy bekommerd. Die rede? Die laaste ding wat hy verwag het, was om ’n stortvloed vriendskapsversoeke van middel­jarige wit vroue te kry . . .
In daardie stadium was die meeste van sy Facebook-vriende immers swart. En al wat hy op sy blad gedoen het, was om sy liefde vir sy taal op ’n prettige manier met vriende te deel.
Op sy blad deel Melusi sedert Oktober verlede jaar elke dag ’n nuwe inskrywing waarin hy ’n Zoeloe-woord met die ­de­finisie gee, maar ook ’n spitsvondige beskrywing van die woord se betekenis of ’n humoristiese staaltjie.
“Die meeste van my vriende in die sosiale media is swart; daarom was dit nie asof ek hulle iets geleer het nie. Ons het net ’n lekker tyd gehad.”
“Ek het altyd gedink ek is ’n goeie ou, maar dit het my gedwing om te kyk na van die dinge wat ek oor vroue sê. Ek weet nou ek moet aan myself werk.”
“Sy meen sy het nie dié nonsens nodig nie. Sy sê: ‘Moenie my naam noem nie. Moenie foto’s plaas nie.’ Ons is taamlik privaat.”
Hy wou ook nie juis beroemd word nie; dit het altyd net oor sy passie vir taal gegaan. Hy praat ’n aantal Afrika-tale vlot, soos Tswana en Sotho – en natuurlik Zoeloe, sy moedertaal.
Toe die uitgewers Jonathan Ball hom kontak om sy plasings in ’n boek te om­skep, het hy die geleentheid aangegryp. Melusi’s Everyday Zulu, met ’n keur van sy Facebook-plasings, is nou in alle groot boekwinkels te koop.
Die app sal die boek aanvul, sê hy. “Dis een ding om die woord te ken, maar om dit te gebruik, moet jy die uitspraak regkry. Met die app kan jy die Zoeloe-woord skandeer en so die uitspraak daarvan kry,” verduidelik hy.
“Is’lima is ’n 40-jarige man van Fourways wat geld uitgee wat hy nie het nie, op dinge wat hy nie nodig het nie, om mense te beïndruk van wie hy nie hou nie. Is’lima is ’n dwaas, idioot en ’n moroon. As jy nog nie besef het ek praat van myself nie, is jy ’n is’lima.”